लुफ़्थान्सा
डोइच लुफ़्टहान्सा ए॰जी॰ (German pronunciation: [ˈdɔʏt͡ʃə ˈlʊfthanza]; FWB: LHA, OTCQX: DLAKY) जर्मनी की ध्वजवाहिका वायुसेवा है और बेड़े के आकार एवं सम्पूर्ण यात्री आवाजाही तथा यूरोप की सबसे बड़ी वायुसेवा है। जर्मन सरकार का १९९७ तक लुफ़्टहान्सा में 35.68% अंश था, किन्तु अब ये कंपनी निजी निवेशकों द्वारा (88.52%), एमजीएल जेस्सेलशाफ़्ट फ़ूर लुफ़्टवर्केह्स्वर्त (10.05%), डोइच पोस्टवैंक (1.03%), तथा डोइच बैंक (0.4%) के स्वामित्त्व में है। इसमें २०११ के आंकड़ों के अनुसार 119,084 कर्मचारी कार्यरत हैं। कंपनी का नाम मूलतः वायु के लिये जर्मन शब्द लुफ़्ट एवं हैन्सियेटिक लीग के लिये हांन्सा के संयोजन से बना है। डायचे लुफ़्टहान्सा को सामान्य तौर पर लुफ़्टहान्सा के नाम से जाने वाला एक जर्मन एयरलाइनर हैं। अगर इसकी सहायक कंपनियों को मिला दे तो ये यूरोप की सबसे बड़ी एयरलाइन्स कंपनी हैं। इसकी विशालता का अनुभव आप इस बात से कर सकते हैं कि लुफ़्टहान्सा, एशिया, अफ्रीका, अमेरिका एवं यूरोप के 78 देशों के 197 अंतरराष्ट्रीय स्थानो की उड़ान भरता हैं। इसके अतिरिक्त, ये 18 घरेलु गंतव्य की भी उड़ान भरता हैं। इसके बड़े में 280 जहाज सम्मिलित हैं। 2012 में लुफ़्टहान्सा की सारी अनुषंगी कंपनियों को मिला दे इसने 103 मिलियन यात्रिओं का परिचालन किया था। लुफ़्टहान्सा का रजिस्टर्ड ऑफिस एवं मुख्यालय कोलोन में हैं। इसके प्रमुख संचालन केंद्र का नाम लुफ़्टहान्सा अविअतािों सेंटर हैं। लुफ़्टहान्सा के ज्यादातर पायलट, ग्राउंड स्टाफ, एवं उड़ान परिचारक वही पर रहते हैं। इसका दूसरा मुख्य केंद्र म्युनिक एयरपोर्ट एवं तीसरा दुसेल्डॉर्फ एयरपोर्ट में हैं। लुफ़्टहान्सा स्टार अलायन्स के 5 संस्थापक सदस्यों में से एक हैं, ये विश्व की सबसे बड़ी एयरलाइन गठबंधन है। जिसका गठन 1997 में हुआ था। इस कंपनी का नाम का अर्थ लुफ़्ट + हान्सा है। जर्मन भाषा में लुफ़्ट का मतलब हवा एवं हान्सा एक लैटिन शब्द है जिसका अर्थ समूह होता है।